
M 
iles di hende aki na Aruba, profesionalnan cu a bay 
sigui studia y specialisa nan mes na Hulanda of Merca, 
ta bibando pa añanan largo pagando un debe miyonario cu 
a resta ora cu nan sea a caba cu nan estudio of a bandona 
esaki sin cu a finalisa e specialisacion. 


Na Hulanda e siman aki a bolbe lanta e discusion riba e finan- 
ciamento di estudio pa studiantenan, caminda a constata cu 
tin hobennan di entre 23 pa 27 aña, ya caba tin un debe casi 
25 mil euro of mas, cual lo sigui crece y cu lo hinca nan den 
un preta formal ora cu nan busca trabou pa haci. 
E grupo aki na Aruba tambe ta grandi, di hendenan cu 
despues di 20 pa 25 aña of kisas hasta mas, ainda ta pagando 
nan studielening, cu ta algo hopi pisa y cu ta influencia nan 
situacion financiero na cas pa resto di nan bida. 


Aki tin cu menciona cu ta trata di hendenan cu a acumula un 
debe di 67 mil florin si no ta mas, cu tin cu paga entre 500 
pa 600 florin pa luna y hasta tin hende cu a yega nan edad di 
pensioen, sin cu nan a logra di paga tur nan debe di estudio 
cu nan a haci. 


Na Aruba ta ser calcula cu mayoria di studiantenan cu a 
biaha pa Hulanda of Merca pa specialisa nan mes riba un of 
otro tereno, ta pagando un debe astronomico y cual tin ora 
ta crea un situacion delicado den nan bida diario. 
Ta lanta e pregunta si sigui cu e tipo di specialisacion aki 
na Hulanda of Merca, ta necesario mirando e rol cu internet 
ta hungando den estudio di hobennan na e dos paisnan 
menciona. 


Durante di e pandemia di covid a bin Sali na cla cu gran parti 
di estudio y preparacion di hobennan na universidad of otro 
institutonan educacional, a continua via di rednan social, 
internet cu por a provee cantidad di les via e sistema digital. 
Un servicio cu sin duda lo por yuda studiantenan limita nan 
debe cu nan ta formula asina cu nan inicia cu nan estudio 
den exterior y cu awor lo por facilita via sistema digital aki. 
Na Hulanda na 2021 a pasa un mocion caminda gobierno 
riba iniciativa di ex Minister Ingrid van Engelshoven, a logra 
pa Tweede Kamer aproba un mocion caminda lo anula e 
asina yama “leenstelsel” y introduci bek un “basisbeurs.” 


Mesun situacion a presenta na Merca caminda e actual 
Presidente Joe Biden, a presenta su plan pa gobierno kier 
alivia e debe grandi cu tin den comunidad, door di anula tur 
debe di estudio por completo pa duna miyones di hende un 


alivio grandi despues di e crisis ocasiona pa pandemia di 
covid. 


Hopi experto a haya esaki algo dificil pa haci pero ainda 
mescos cu na Hulanda, e asunto aki no a keda regla pa alivia 
hobennan cu kier sigui studia, di nan debe grandi anticipa 
for di momento cu nan a aplica pa un studielening. 
Aki na Aruba studiantenan ta keda cu dos debe pa paga cubri 
ya cu nan tin esun conoci como “Arubalening” pero nan ta 
aplica tambe pa un “studielening” na Hulanda pa asina nan 
tin mas espacio financiero, sin cu nan ta realisa e buraco 
financiero den cual nan ta hinca nan mes. 


‘Studielening’ ta hinca hobennan 
den debe pa resto di nan bida 


A 
we lo ta den Corte e caso asesinato di Zeewijk cu 
a haya e nomber di Dossier 18. E caso lo no wor- 
do trata profundo. 
E dos acusadonan den e caso aki tal Jafet Noe Cabrera 
Baez, representante pa mr. Candwood, y su pareha 
Walkidia Alexandra Winterdaal, representa pa mr. Zara. 
Nan ta wordo acusa di a kita bida di e homber Frans 
Angela. E ciudadano aki a wordo haya sin bida sinta den 
su auto, banda di santana na Zeewijk. 
E caso aki tampoco ta cla pa wordo trata debi cu Hues 
anteriormente no tabata contento cu contenido di e 
rapport psychiatrico y a pidi un otro rapport. Durante 
awe merdia lo bay mira si e rapport ta cla y ki dia lo por 
cuminsa cu tratamento di e caso. 


Asesinonan di Frans 
Angela awe den Corte 

I 
zak Principaal lo haya sa su destino dia 5 di October awo. 
E decision ta den man di Hues, kende mester evalua loke 
abogadonan a trece dilanti y e demanda di fiscal. E ultimo 
aki a pidi un castigo di prizon di 9 aña y Ter Beschikking 
Stelling (TBS). 
Tin diferente acusacion contra Principaal, entre otro atraco, 
intento di asesinato y asesinato. E ultimo aki a tuma luga dia 
4 di juni, 2021, unda cu e hoben Sayuri Petronia di 19 aña 
a ricibi e tiro fatal den cabes. E acusado a cataloga e delito 
aki como un accidente, pues un acto no intencional ni delib- 
eradamente cometi. 


E caso aki a bini den Corte prome biaha den luna di november, 
2021, pero a pospone pa motibo cu no tabatin ningun di 
e rapportnan necesario pa casonan di e indole aki. Dado 
momento a cera tratamento di e caso y Hues a bay pensa 
riba cual ta su decision. Pero prome cu e fecha aki a yega, 
a pone e caso aki bek riba rol y a informa e acusado cu ta 
habri e caso bek. Hues a haya cu e rapport di psychiatra 
ta incompleto y a pidi un psychiatra di Hulanda traha un 
rapport completamente nobo. 
Cu e Psychiatra via video call y e Psycholoog den sala di 
Corte e tratamento a sigui. E dosnan aki ta di acuerdo cu 
pa un parti chikito e acusado no ta responsabel 
pa su acto, debi cu e ta sufri di ADHD, e no ta 
un persona comunicativo of social y ta 
actua 
impul- 
sivo. 


E ultimo aki ta pone haci cosnan y despues ta pensa. 
Sr. Boekhoudt a bisa Corte cu den su pensamento e hoben 
aki, cu a comete e delito ora cu e tabata menor di edad, 
mester wordo husga como un adulto. E ta basa su mes riba 
e hecho cu el a haya diferente chens pa haya ayudo y no a 
probecha esakinan. E tabata gewoon keda sin presenta, of 
no ta coopera. E delitonan cada bes a bira mas agresivo y 
serio. E mes no a mustra di kier cambia y no ta asumi su 
responsabilidad. 


E Psikiatra ta admiti cu e hoben ta mustra di no tin respet pa 
autoridadnan hudicial Arubiano pero si pa esnan Hulandes. 
E ta kere cu di berdad e mester di ayudo y kisas den un otro 
ambiente, leu di Aruba, e lo por acepta e guia. El a papia cu 
e mama y rumannan di e acusado, kende ta biba na Hulanda, 
y nan a bisa di lo brind’e apyo. P’esey e ta kere pa husge 
como hoben y cu pij-maatregel. 


Despues di scucha esaki, e fiscal a dicidi di adapta su 
demanda. El a pidi 9 enbes di 11 aña pero cu TBS. Cu pij- 
maatregel e ta cuminsa haya guia den prizon mes. Den e 
demanda di fiscal, e hoben lo mester sinta su castigo y 
despues lo dicidi ki tratamento e mester haya na 
unda y cada tanto tempo ta evalua si e ta cla pa 
drenta comunidad bek. 
Dia 5 di october lo anuncia decision den e 
caso aki. 


Asesino di Sayuri por haya 
9 aña di prizon y TBS 

S 
eñor redactor danki pa espacio 
den bo prestigioso corant pa e re- 
metido aki. 


September ta e luna cu menos turista 
ta bishita Aruba y ta considera e luna 
mas abou den e Low-Season. 
Cuminsando 22 di September lo tin un 
torneo di Poker na Aruba cu lo termina 
te 2 di October. 


Torneo di Poker aki ta trece mas cu 200 
hungado di torneo pa nos isla di Aruba 
y hopi biaha ta bin cu amigo y famia, 
pues lo ta ariba 600 hende biniendo pa 
e actividad aki so. E hungadonan aki ta 
turistanan cu hopi placa cu ta gasta tur 
caminda rond Aruba. 


Conociendo un di e hungadonan aki di 
hopi tempo cu ta bin Aruba for di tempo 
di e torneo di UB Ultimate Bet cu tabata 
tuma luga na Holiday Inn Casino, mi a 
hacie e pregunta aña pasa ta dicon nos 
no ta mira hopi di e millenialnan cu ta 
hunga poker na Las Vegas y cu antes 
tabata bin Aruba pa e torneonan di UB, 
su contesta tabata cu e hungadonan 
jong aki, cu tin hopi placa, no ta bin 
Aruba mas pasobra mayoria estableci- 
mento nocturno na Aruba den siman ta 
cera pa 1:00 di marduga, y e genera- 
cion nobo aki ta bin pa hunga poker y 
sali disfruta te laat anochi mescos cu 
na Las Vegas. 


Antes durante torneo di poker di UB 
ainda e establecimentonan nocturn- 
onan na Aruba tabata cera 3:00 am - 
4:00 am, pues nan por sali celebra y 
disfruta di loke Aruba tin pa ofrece di 
su Nightlife, pero un par di aña atras e 
ley a wordo cambia y no por habri mas 
den siman mas laat cu 1:00 am. 


Aruba tin cu realisa cu nos 
mercado di baby boomernan 
cu ta nos turista repeat guests 
cu tabata bin Aruba pa 20 pa 
50 aña ta yegando un final y 
nos tin cu enfoca riba 
millenials awor pa nos por 
converti nan den Aruba 
su next repeat guests pa e 
proximo 20 pa 50 aña, 
pa por sigura esaki nan pa 
nos generacionnan cu ta bin. 


Millenial nan aki ta gusta sali y fiesta 
y ta busca diberticion y no kier bay 
drumi tempran pa 1:00 di marduga. 
Den e caso aki mas placa lo draai den 
Aruba su economia pa establecimen- 
tonan di cuminda, bar, clubnan, medi- 
onan di transporte etc etc. Nan tur lo 
tin trabou te marduga. Mi opinion ta cu 
nos mester ofrece “cater” na e turista 
aki pa nos por converti nan den repeat 
guests pa nos isla. 


Si Aruba no haci esey nan lo busca otro 
destinacion cu si ta ofrece nan loke na 
ta gusta y Aruba lo perde gran parti di 
e Millenial nan aki como turista. 


Apelacion ta bat na Gobierno di Aruba, 
mi ta kere Prome Minister di Aruba 
pa duna un permiso general ariba e 
fechanan di 22 di September pa 2 di 
October mientras cu e torneo di poker 
ta na Aruba cu establecimento nan 
por keda habri te 3:00 di marduga den 
siman mescos cu e ta den fin di siman 
y asina yuda e economia di Aruba y tur 
hende trahando cu turismo tin e opor- 
tunidad di gana algo extra den e low- 
season di September. 


Si mi amigo hungando di poker tin 
rason otro aña Aruba lo haya mas di e 
hungadonan di poker jong aki cu ta bin 
cu hopi placa pa gasta, si nan tende cu 
Aruba durante e torneo ta laga estab- 
lecimentonan habri te 3:00 am. 


H. Franken 


Un Opinion 


Un oportunidad pa yuda economia 
di Aruba den low season 

M 
ientras cu politiconan no cambia, no por spera miho 
resultado den Parlamento. Na momento cu e aña Par- 
lamentario bieu a cera pa habri esun nobo (no. 37), semper 
e presidente ta duna un relato di con esaki a bay. 
Un di e kehonan cu oposicion semper tin riba presidente 
di Parlamento ta cu e no ta yama e reunionnan pidi door di 
oposicion. 


Segun e website di Parlamento mes ta indica cu den un aña 
di tempo e organo aki tabatin solamente 31 reunion publico. 
E lunanan cu mas reunion a tuma luga tabata den lunanan 
di maart, november y september (2021). Den e tres lunanan 
a tene 18 di e 31 reunionnan. Na juli, juni y mei tabatin un 
solo reunion mientras cu den luna di augustus no tabatin 
reunion. 


Tambe ta resalta cu a pasa solamente 15 iniciativa di ley di 
cual mayoria a bini di Corsou y miembronan di Parlamento a 
bini cu solamente dos iniciativa di ley. 
E lider di Accion21 mes a menciona den un relato dialuna 
ultimo cu e tabata e parlamentario cu mas pregunta haci, 
yegando 
casi 
500 
pregunta. 
E otro Parlamentario 
cu 
mas 
pregunta 
haci, segun e portal 
di noticia 24ora.com. 
tabata 
Aquanette 
Gunn di partido MAS. 


Pero e tristo pa scucha 
ta cu seis parlamen- 
tario di tanto coalicion 
of oposicion no a haci 
ni un pregunta durante 
e 12 lunanan di e aña 
parlamentario no. 36. 
Un di e otro criti- 
canan cu por a scucha 
di partido di oposi- 
cion tabata cu tin 
mas cu un comision 
di Parlamento cu no 
a yama ni un reunion 
den aña parlamentario 
no. 36. 


Segun expertonan consulta ta bisa cu esaki ta mustra cu 
e trabou haci door di Edgard Vrolijk no tabata esun mas 
neutral, pasobra te ainda e no por hustifica con bin tin cierto 
comisionnan no a reuni mes riba e temanan cu nan mester 
atende. 
E cifranan ta mustra cu mester bini un cambio grandi den 
Parlamento prome cu nan por ta berdaderamente indepen- 
diente. 


Cifranan ta mustra cu trabou den 
Parlamento ta laga di desea 

C 
u Geert Wilders d PVV na cabes, miembronan di Tweede 
Kamer a cuminsa pone presion riba gobierno di Hulan- 
da y principalmente Minister van Financien, Sigrid Kaag, pa 
cuminsa saca man pa yuda pueblo eleva su poder di com- 
pra. 


Tanto parlamentario Wilders como otronan cu ta den oposi- 
cion pero tambe algun cu ta sostene gobierno, ta mustra cu 
gobierno di Rutte a bin ta reconoce cu e poder di compra di 
miyones di hende na Hulanda, a bay hopi atras pa motibo di 
inflacion. 


Na mes momento nan a señala cu gobierno ta perdiendo 
tempo pa tuma medida pa busca un forma con pa yuda fami- 
anan cu ya no tin mucho espacio financiero pa pone cuminda 
riba mesa. 
Gobierno ta tumando demasiado tempo segun e critica treci 
dilanti den Tweede Kamer, pa duna un man na pueblo pa 
fortalece su “koopkracht” cu ta e poder di compra ya cu 
henter e desaroyo aki ta creando problemanan serio den 
aspectonan social, den mundo di educacion y sigur den e 
aspecto criminal. 


Aki na Aruba sinembargo principalmente na apertura di Aña 
Parlamentario nobo, no por a scucha e tema aki bin dilanti, 
caminda solamente miembronan di oposicion a haci algun 
observacion cu gobierno mester saca man pa yuda pueblo 
pero no mucho mas. 
Sinembargo un solo miembro di e fraccionnan cu ta sostene 
gobierno, a yega cerca di atende cu e situacion di crisis cu 
tin pueblo di Aruba den un gara mortal. 
Ta trata aki di Raymond Kamperveen kende den su disert- 
acion como miembro di Parlamento y Vice Presidente di 
Parlamento, a declara cu “mester cuminsa haci algo pa 
nos pais” cual expresion tabata unico mensahe directo di 
e diesun parlamentarionan cu ta sostene gabinete Wever 
Croes II. 


El a reconoce cu mester mehora economia di e pais, cual 
su propio Minister Geoffrey Wever ta cargando responsabi- 
lidad, dunando e impresion cu e “ideanan” presenta te cu 
awor pa su colega di partido como mandatario encarga, no 
ta surtiendo efecto. 
Kamperveen a pone enfasis cu fuera di economia tin otro 
cosnan cu mester mehora y a pidi pa gobierno duna aten- 


cion na esakinan, ya cu na momento aki, no ta solamente 
un persona ta sufri pa e crisis cu tin pero henter un famia ta 
forma parti di e sufrimento aki. 
Dado momento Kamperveen a pone un “vraagteken” riba e 
trabou di e otro Minister di su partido RAIZ, esta Minister 
Ursell Arends, haciendo e observacion cu su persona kier 
wak un solucion pa sushedad cu tin tur rond di e isla y a 
manda un mansahe pa su Minister, cu e kier pa trece mas 
solucion pa e problematica aki. 


Hasta Kamperveen a mustra cu mester cuminsa haci algo 
pa caba cu e desaroyo aki, ya cu Aruba ta un pais masha 
chikito, pa tin asina hopi sushi tur caminda y ta di spera 
cu su Minister di partido RAIZ a tuma esaki personalmente 
pa loke ta su maneho como mandatario encarga cu medio 
ambiente. 


Ningun momento un solo miembro di Parlamento a pidi 
gobierno pa suspende algun medida, manera cu Wilders y 
algun otro a exigi na gobierno den debate di Tweede Kamer, 
caminda entre otro a pidi pa suspende e “BTW heffing,” e 
loonbelasting heffing, mescos cu e “gasheffing,” pa un 
periodo pa duna pueblo alivio financiero pa nan por recu- 
pera bek. 


Aki na Aruba lo por cuminsa cu entre otro suspende e accijns 
cu gobierno a introduci for di 2018 riba gasolin, sigur 
mirando cu gobierno tambe ta sacando probecha financiero 
di e medida aki ora cu prijs di gasolin subi riba mercado 
internacional. 
Lo tabata magnifico pa scucha un solo parlamentario pidi 
gobierno pa suspende aumento di BBO cu a wordo haci na 
2018, loke tambe por alivia e situacion finaciero di miles di 
hende riba e isla aki. 


Tweede Kamer ta sclamando pa gobierno yuda pueblo 


Na Aruba Parlamento ta para banda 
di gobierno pa no yuda pueblo 

D 
espues di ceremonia den sala di Parlamento pa apertu- 
ra di aña parlamentario nobo, e miembro di fraccion di 
MEP, Alvin Molina a dirigi su mes na prensa poniendo enfa- 
sis un biaha mas pa mas desaroyo pa e bario di San Nicolas. 
For di momento cu sr Molina a drenta politica y parlamento, 
el a pone enfasis pa traha pa desaroyo di su bario pero cu 
ainda e mes ta ripara cu esaki no a ser logra den su prome 
aña como controlado di gobierno. 
Molina a referi den su declaracion na prensa cu den discurso 
di Gobernador, a menciona e importancia di un desaroyo pa 
San Nicolas, algo cu su persona tin un aña caba señalando 
cu e bario aki por duna un aporte significante na economia 
di Aruba. 
Un aporte manera cu San Nicolas tabata duna antes y Molina 
ta mira esaki como un di e puntonan mas importante pa e 
actual gobernacion ya cu den e programa di gobernacion cu 
a ser firma, esaki ta un di e puntonan importante cu tin den 
e acuerdo aki. 


Na mes momento sinembargo Parlamentario Molina ta 
mustra cu su persona a entrega vasrios mocion den su 
prome aña como miembro di fraccion di MEP y awor e lo 
bira un reto den e periodo nobo aki di Parlamento, pa core 
tras di e mocionnan aki pa nan wordo ehecuta pa gobierno. 
Den presupuesto di 2023, ningun mocion di Molina ta riba 
agenda pa wordo ehecuta, entre otro e cancha di basket- 
ballna Village y algun otro mocion cu tin di haber cu desa- 
royo di e bario aki. 
Notabel tambe tabata e declaracion na prensa cu e ta 
sostene e pensamento di Raymond Kamperveen di fraccion 
di RAIZ, kende a expresa su deseo pa m,ira un tipo di entre- 
namento pa parlamentarionan “nobato”, mustrando cu den 
partido MEP, ta trahando riba e fundacion Nel Oduber cual 
lo tin cu prepara miembronan di e partido geel, pa si even- 
tualmente nan lo sirbi e partido den Parlamento den futuro, 
nan ta bon prepara y ta na altura di historia di Parlamento. 


Esaki atrobe ta un expresion cu ta contradeci otro declara- 
cion di Presidente di Parlamento, sr Edgard Vrolijk, kende a 
mustra su deseo di mira presencia di parlamentarionan na 
pia di trabou. 
Un aña a pasa, cu hopi tempo liber, loke a wordo confirma 
pa Presidente Vrolijk, ya cu parlamentarionan geel tambe pa 
gran parti ta ausente, pa tanto Molina coma Kamperveen por 
a pone nan mes na altura di historia di Parlamento, mirando 
cu pa basta aña caba, tur cos ta documenta. 
Fuera di esaki sa spera di Molina lo a reacciona riba e situa- 
ciokn cu e gobierno cu e tin cu controla a hinca su mes aden 
pa loke ta Hulanda y CAft, ya cu el a menciona e acuerdo di 
gobernacion cu MEP y RAIZ a firma na San Nicolas, princi- 
palmente punto nomber dos:” 
“E puntonan cu e dos partidonan a acorda cu otro pa por 
forma un programa di gobernacion ta:” 
Integridad 


Acuerdo cu Hulanda 
Recuperacion economico 
Finansa publico balansa 
Desaroyo sostenibel 
den medio ambiente 
Derechonan social 
Cuido di adultonan 
mayo, muchanan y 
hobennan” 
Punto 
number 
dos Molina no a 
menciona 
mes 
den su reaccion 
na prensa. 


Parlamentario Molina su grito pa desaroyo 
pa San Nicolas ta grito den desierto 

De Minister van Algemene Zaken, Innovatie, 
Overheidsorganisatie, Infrastructuur en Ruimtelijke Ordering 
is voornemens in het openbaar aan te besteden. 


Het project: 
“Levering van 65 voertuigen door middel van leaseovereenkomst ten 
behoeve van Dienst Openbare Werken”. 
Volgens bestek D.O.W. -nr. 7, dj. 2022 


Korte omschrijving van het werk: Levering van 65 voertuigen d.mv. 
leaseovereenkomst ten behoeve van Dienst Openbare Werken. 


Het bestek is vanaf 15 september 2022 verkrijgbaar bij het secretariaat 
van de Directie van D.O.W. (op de 2e verdieping) tegen betaling van Afl. 
950,00. 
De betaling moet worden voldaan bij de kassier (ATM) van de Dienst voor 
Openbare Werken DOW (Infra gebouw, begane grond) of banktransactie 
Arubank acc. # 2058870190 ten name van DOW. 


Inlichtingen worden verstrekt op 21 september 2022 om 10.00 v.m. in de 
grote vergaderzaal (1ste verdieping) van de DOW. 
De Nota van Inlichtingen wordt vastgesteld op 23 september 2022 en is 
vanaf die dag verkrijgbaar bij het secretariaat. 
De openbare aanbesteding vindt plaats op 21 oktober 2022 om 11.00 v.m. 
op het kantoor van de Directeur van de Dienst voor Openbare Werken. 


De inschrijver moet bij zijn inschrijving de volgende vereisten overleggen: 
1.Bewijs van inschrijving in het register van de Kamer van Koophandel van 
Aruba (niet ouder dan 6 maanden). 
Inschrijving dient te geschieden op het aan het bestek toegevoegde en 
gewaarmerkte inschrijvingsbiljet. 


U 
n biaha mas tabatin un incidente cu un mu- 
cha chikito, cu a keda cera accidentalmente 
den un auto. E biaha aki dilanti di un supermer- 
cado. Diaranson den careda di 10 or y 45 di 
mainta riba parkinglot di Save More, un mama 
pa kibocacion a cera e yabi di auto den e vehi- 
culo, pa colmo su yiu di 2 aña a keda cera den e 
auto tambe. 
E criatura ta un mucha delicado cu ta sufri di 
Asma. E mama mesora a bati alarma polis cu a 
yega hopi lihe y cu permiso di e mama, polis a 
kibra un glas di e auto pa asina por a saca e cria- 
tura for di auto mas lihe cu ta posibel. 
Polis a pidi pa presencia di ambulance pa haci 
un control medico ariba e mucha. Na yegada 
e paramediconan nan a controla e mucha na e 
sitio mes y despues e tawata bek cu su mama. 


Baby accidentalmente 
Baby accidentalmente 
a keda cera den auto 
a keda cera den auto 

En conexion cu importacion di suplemento y/of remedi pa uzo propio 


Departamento di Aduana ta informa di e maneho 
nobo di Inspectie Volksgezondheid Aruba 


R 
ecientemente Inspectie Volksgezondheid a introduci un 
maneho nobo en conexion cu importacion di suplemen- 
to y/of remedi cu no ta registra y suplemento pa uzo pro- 
pio. E maneho aki ta indica cu cierto suplemento y remedi 
tin autorisacion pa importacion sin tin mester di un permiso 
for di Inspectie Volksgezondheid Aruba. Pa remedinan y/of 
suplementonan (‘zelfstandigheid’) den forma di suministra- 
cion farmaceutico manera tablet, inyeccion, polvo, ampul- 
len, suspension, azeta, crema, zalf, y ‘zelfstandigheden’ pa 
uzo propio y pa animal cu no ta para riba e lista, mester ob- 
tene un permiso di importacion. 


Pa obtene permiso di importacion mester manda e siguiente 
documentonan na ivg@iva.aw 


Documentonan: 
1. Un peticion pa permiso di importacion yena (docu- 
mento di Douane) hunto cu e bill of lading of e formu- 
lario di Douane Luchthaven Reizigers. 


2. Un declaracion yena pa uzo propio for di Inspectie 
Volksgezondheid Aruba (mester wordo inclui adhunto). 


3. Un copia di forma di identificacion (paspoort of rijbe- 
wijs) di e individual cu ta importa e ‘zelfstandigheden’. 


4. Un copia di e factura di e ‘zelfstandigheden’. 


5. Si ta aplicabel, un copia di e verpakking di e 
‘zelfstandigheden’. 


E lista di remedinan y/of suplementonan cu no ta rekeri 
permiso di importacion ta obtenibel riba nos website via 
www.douane.aw bou di e seccion di documenten> down- 
load formulieren (particulier)> positieve lijst supplementen. 
E formulario di declaracion pa uzo propio di Inspectie 
Volksgezondheid Aruba ta obtenibel riba nan website via 
www.iva.aw/seccion-di-remedi 


Pa mas informacion of pregunta por tuma contacto cu 
Inspectie Volksgezondheid na 526-2160 of ivg@iva.aw 
como tambe Departamento di Aduana na 523-8888 of info@ 
douane.aw 

AWEMainta 
Comunidad 
Diahuebs, 15 September 2022 


P 
rome Minister Evelyn Wever-Croes dialuna ultimo a an- 
uncia cu desde dialuna 12 di september, 2022, a de-es- 
cala e fase di crisis y ta bay den fase di rehabilitacion cu lo 
dura te cu 31 di december di e aña aki. Crisis team no ta bay 
traha mas cu e landsbesluit, e decreto, ni e ‘ministeriele re- 
gelingen’ basa riba e ley di calamidad. E landsbesluit den 
cual a decreta Covid como un crisis, a wordo hala aden des- 
de e fecha menciona. 


Aruba a experencia 5 diferente ola di Covid. 
E prome ola a spera cu e lo a dal nos mas severo, sinembargo 
e tabata esun cu a dal minimalmente na comienso di 2020 
na maart y april. Despues na augustus te cu november nos a 
haya un ola un poco mas grandi. Ora nos ta cerando aña 
2020, el a bolbe cuminsa lanta cabes pero no a haya 
pieknan halto pero el a bay y bolbe cual a haci e ola 
number 3 mas largo, te na mei 2021. 


Despues na juli 2021, e casonan a bolbe aumenta 
y esey tambe a causa problemanan cu mester a 
atende. Y e ultimo ola tabata Omicron cu a dal nos 
mas duro for di december 2021 te februari 2022 
cu a afecta nos turismo hopi despues cu nos 
a cuminsa recupera. Despues di esey, 
danki na tur ciudadano, nos a logra 
pa baha esakinan y controla e canti- 
dadnan. 


Aruba a atende cu e Covid aki di un 
forma impresionante y 
sigur ehemplar pa hopi 
otro pais. Na principio 
Gobierno di Aruba hunto 
cu Crisis Team tabata den 
conferencia tur anochi pa duna 
informacion y despues a baha 
e frecuencia un poco. Tabata tin 
programanan special pa comparti 
mas informacion di nos profe- 
sionalnan cu henter comunidad. 


A desaroya un Health App cu 
tambe ta ehemplar pa nos region. 
Aworaki cu Minister Dangui 
Oduber tabata den un mision cu 


Cas Real na Texas, e Health App aki a wordo menciona y 
Aruba a haya hopi elogio pe. 


E maneho di vacunacion, e vacunathon y e localidad di 
Sporthal cu tabata tin tambe a yuda hopi. Gobierno den e 
temporada aki no solamente mester a percura pa e aparato 
publico y semi-publico, pero Gobierno tambe a haci algo 
sobre-humano pa atende sector priva. Sector publico apesar 
cu no tabata tin entrada pa caha di Gobierno, Gobierno a 
sigui paga 83.4% di salario. Pa sector priva Gobierno a bin 
cu e proyectonan di FASE y Loonsubsidie pa por paga sikiera 
60% di salario, pakete di cuminda y asina mas paketenan di 
estimulo y sosten. 


“Probablemente esaki tabata e tempo mas dificil 
den nos historia y awo nos ta na e punto cu nos 
ta stop e uzo di e ley di calamidad y bay den 
fase di rehabilitacion te fin di aña. 


Pero di awor aki caba mi kier gradici tur nos 
profesionalnan y frontliners cu a yuda nos 
den e periodo dificil aki, henter e Crisis 
Team y tur e clusters cu ta traha den 
Crisis Team, Gobierno di Aruba, cole- 
ganan minister pa e cooperacion, 
Parlamento di Aruba cu a mustra 
flexibilidad y resiliencia cu nos 
por a atende cu tur e topiconan 
delicado aki y henter e comu- 
nidad di Aruba pa bo compor- 
tacion ehemplar yudando nos 
pa por bringa e crisis aki. 


Aruba tabata un di e paisnan 
mas fuerte afecta segun IMF, 
pero nos ta un di e pais tambe 
cu ta recuperando mas fuerte na e 
momento aki y esaki ta danki na tur 
cu ta biba riba e pida baranca aki y e 
amor grandi cu nos tin pa nos pais. 
Por fabor ban sigui cuida”, 


Prome Minister 
Evelyn Wever-Croes a expresa. 


Prome Minister agradecido na pueblo pa 
comportacion ehemplar pa yuda bringa e crisis di Covid 


“Nos ta recuperando mas fuerte danki na tur cu ta biba riba 
e pida baranca aki y e amor grandi cu nos tin pa nos pais” 

AWEMainta 
Comunidad 
Diahuebs, 15 September 2022 


D 
iamars mainta a tuma luga apertura oficial di aña Par- 
lamentario 2022-2023. Pami sigur un honor di por a 
cumpli un aña como un representante di pueblo den Parla- 
mento. Pa mi e aña aki tabata un aña di siña e trabou di un 
Parlamentario, proceduranan, conoce mi coleganan na am- 
bos banda di sala, e mandatario y nan ministerionan. 


Pero mi no a siña so, hopi trabou a wordo haci tambe. 
Nos a atende cu 32 reunion publico y a trata 14 ley 
riba varios topico. Mi mes a precedi 7 reunion como 
presidente di comision di infrastructura y tambe di 
husticia. Durante reunionnan publico mi a entrega 15 
mocion tocante servicio duna door di departamen- 
tonan di gobierno na pueblo y na ambtenaar, desaroyo 
di San Nicolas, husticia y siguridad. Tur e mocionnan aki 
a gosa di sosten di Parlamento. 


Gobernador di Aruba a hiba un discurso masha 
bunita mes cu sigur ta alimenta nos cu 
speransa cu nos economia lo recupera, tambe 
cu e servicio di gobierno lo mehora, cuido di 
salud y enseñansa lo wordo fortifica. 


Dos punto en particular cu a hala mi atencion 
ta cu lo inverti den e desaroyo di San Nicolas y 
tambe den agricultura, diversifica e economia 
pariba di brug. Un palabra en particular cu a 
hala mi atencion ta cu lo traha riba proyec- 
tonan na Oranjestad y DESPUES lo sigui e 


trayecto pa rebiba San Nicolas. 
Mi lo sigui combersa cu mandatarionan concerni pa at least 
e desaroyonan aki sosode SIMULTANEAMENTE!! Pa nos no 
haya e situacion atrobe cu ora yega San Nicolas tur placa a 
caba. 
E aña nos dilanti mi lo continua cu reunionnan di comision 
Comision di husticia lo sigui trata e topico ‘castigo pa 
menornan di edad’. Tambe lo trata entre otro ‘verzelf- 
standiging examen rijbewijs’, proyecto ‘bemoe- 
izorg’ pa cu e adictonan ambulante, vision y plan 
pa Cuerpo Policial y varios reunion cu departa- 
mentonan di husticia. 


Tur esakinan pa nos como Parlamento por conseha 
nos gobernantenan riba nan maneho. Pa cu 
comision di infrastructura e.o., lo sigui 
pone enfasis riba con e servicio 
di DIP por wordo mehora pa 
ciudadanonan por haya tereno 
y pa yuda desaroya economia. 


Tambe lo asisti gobernan- 
tenan mas tanto posibel 
pa percura cu mocionnan 
entrega no djis bira un pida 
papel den un lachi, pero 
pa nan berdaderamente 
wordo ehecuta. 


Parlamentario Alvin Molina (MEP): 


Prome aña den parlamento di Aruba 


P 
a mas di 5 aña caba Fundacion Telefon pa Hubentud 
Aruba ta haci un bishita, durante vakantie grandi, den 
diferente bario na Aruba. E aña aki no tawata otro. E aña aki 
a bishita 8 bario den 8 dia. 


Fundacion 
Telefon 
pa 
Hubentud 
Aruba 
a 
bishita 
Semelerstraat, Bushiri, Seroe Patrishi, Tarabana, Sabana 
Basora Noord, Cura Cabai Zuid, Village y De Vuyst. Durante 
e bishita Fundacion Telefon pa Hubentud Aruba ta duna 
mayornan informacion tocante e servicionan di Fundacion 
Telefon pa Hubentud Aruba. Durante e bishitanan Fundacion 


Telefon pa Hubentud Aruba a logra di duna informacion 
tocante nan trabao na 5180 persona. 


Awendia tur dos mayor ta traha. Esaki ta pone cu hopi biaha 
e yiunan ta sin supervision di un adulto durante varios ora di 
dia. Pa e momentonan cu e mayor no por t’ey, ta importante 
pa e ser sosteni door di un organisacion cu e por confia. 


Esaki ta e motibo pa kico Fundacion Telefon pa Hubentud 
Aruba ta informa e mayornan tocante e servicionan di 
Fundacion Telefon pa Hubentud Aruba. Fundacion Telefon 
pa Hubentud Aruba ta un aliado di e mayornan den educa- 
cion di nan yiunan. 


Fundacion Telefon pa Hubentud Aruba ta contento cu e 
manera cu nan a ser ricibi den e barionan. 


Telefon pa Hubentud 
den bo Bario 

AWEMainta 
Comunidad 
Diahuebs, 15 September 2022 


D 
iamars siman pasa CAft a dirigi un carta na Minister di 
Finansa Cultura, relaciona cu su reaccion riba e di dos 
“uitvoeringsrapportage 2022,” cual contenido ta mustra e 
seriedad di e situacion cu pais Aruba ta confrontando na e 
momentonan aki pa loke ta su recuperacion financiero. 
Wendrick Cecilia di partido AVP ta mustra cu na momen- 
tonan asina, caminda e situacion financiero di gobierno 
ainda no tin solucion, ta momento serio pa reflexion y na 
mes momento busca sosten amplio den comunidad pa yega 
na un vision pa un solucion serio y efectivo. 


“Nos di AVP pa algun tempo caba a bin a reuniendo no sola- 
mente cu ciudadanonan pa haya un miho impresion di loke 
nan ta pasando aden pero tambe cu gremionan, pa di e 
forma aki yega na un solucion pa loke ta pasando, cu lo un 
solucion cu tin un base amplio di sosten. 
E momento e yega pa presenta un vision of plan di accion 
cu lo ta cuadra cu henter e proceso den cual ta envolvi CAft 
y RMR pa loke ta ehecucion di palabracionnan haci cu e 
actual gobierno. 
Sin duda pa yega na un solucion adecuado pa enfrenta 
e desaroyonan negativo cu a surgi for di e maneho di e 
actual gobierno, ta rekeri envolvimento di tur gremio, di tur 
instancia pa di e forma aki presenta un bon plan na gobi- 
erno Hulandes pa asina bay rumbo di solucion, rumbo di 
bon cooperacion. 
Un plan cu ta conta su sosten nacional y cu mester converti 
su mes den e punto di salida pa deliberacionnan nobo cu 
gobierno Hulandes, pa asina yega na un entendimento adec- 
uado, sin cu ta biba cerca CAft y RMR, e mesun ambiente 
crea pa e actual gobierno di Aruba, cu no a respeta palabra- 
cionnan haci,” Wendrick Cecilia a mustra. 
Segun 
e 
hoben 
candidato 
di 
partido AVP, e 
momento a yega 
pa atende cu tur 
loke gabinete Wever 
Croes no a respeta 
den palabracionnan 
haci, tuma un inici- 
ativa nobo creando 
como punto di salida, 
dialogo serio y efec- 
tivo, pa mita kico 


ainda lo por haci pa evita e desaroyonan negativo cu tin riba 
mesa na e momentonan aki, manera entre otro e posibilidad 
di un posibel “aanwijzing.” 
“Fuera di haya un solucion cu sosten di un base amplio cu 
por ser logra a base di dialogonan extenso, tin otro asun- 
tonan di vital importancia cu ta rekeri atencion urgente 
manera entre otro pa loke ta e sector laboral pero tambe e 
sector economico. 
E recuperacion economico na e momentonan aki, ta ser carga 
pa gran parti pa e desaroyonan impresionante den e sector 
turistico pero tin cantidad di otro aspectonan economico, cu 
ainda no ta ser atendi cu e urgencia cu esaki ta rekeri. 
Den e sector laboral tin cu atende diferente situacion cu a 
presenta, no solamente dor di e pandemia pero tambe dor 
di e forma con gobierno a atende cu interes di trahadonan 
cu a perde nan trabou. Nos tin hopi trabou pa haci y partido 
AVP ta reuniendo cu gremionan pa yega na un vision comun 
cu solucion pa e situacion cu tin na e momentonan aki,” 
Wendrick Cecilia di AVP a 
declara. 


Wendrick Cecilia di AVP 


Un vision pa solucion serio cu sosten di 
gremionan ta unico posibilidad 

AWEMainta 
Comunidad 
Diahuebs, 15 September 2022 


D 
iamars, dia 6 di augustus, LabHOH a haci un bunita gesto 
di un tremendo donacion pa muchanan di Nos Fortalesa 
Montessori Children’s House. Un donacion di gran balor mi- 
rando cu educacion ta parti esencial di LabHOH su vision pa 
futuro y claro aporta na inspira y desaroyo di nos muchanan. 
E donacion tabata den forma di dos microscop cu ta aporta 
na descubrimentonan di mucha durante nan educacion cien- 
tifico. 


Cyrielle Laclé-Diaz, teamleider di pathologie di LabHOH, a 
conta cu a haya peticion di parti di Nos Fortalesa Montessori 
Children’s House pa material cientifico y no a duda pa aporta. 
Despues di un chekeo interno kico tin disponibel a dicidi cu 
por yuda cu’n donacion di dos microscop cu ya no ta den uzo 
mas cerca nan. Sinembargo nan ta den bon estado y sigur ta 
funciona pa loke ta e parti educacional pa much 
anan. 
Cyrielle ta splica cu esaki tambe ta e mes manera cu nan 
tambe a siña, cual ta cuminsa cu curiosidad pa mira con un 
elemento ta mustra bao di un microscop, pasobra e ta habri 
full un otro pensamento. Aki ta haci e muchanan mas y mas 
curioso y entusiasma di kico ta pasa bou di un microscop, con 
cierto cos ta traha y pa tin e conocemento di un cel, cual ta 
algo hopi fascinante. E ta hopi bon idea pa lanta e interes pa 
ciencia y cuminsa for di chikito caba pa asina sigura cu den 
futuro tambe lo tin suficiente personanan trahando como labo- 
rant y analista, Laclé-Diaz a menciona. Nos futuro coleganan. 


Señora Jesselyne Winklaar, lower elementary teacher, a splica 
cu pa nan e tabata un proceso agradabel pa comunica cu 
LabHOH y cu algun di e muchanan tabata ansioso pa e dia aki 
yega pa mira e microscopnan. E momento di donacion a bay 
super, yena di alegria y agradecido cu a ricibi un donacion 
asina bunita cu pa nan ta hopi util y educacional. 


Nan ta hopi contento cu e dos microscop cu ta haci hopi prac- 
tico e lesnan di botanica y otro temanan di ciencia cu nan ta 
haci na scol. E muchanan cu por haci uzo di esaki ta varia entre 
6 aña pa 13 aña. Tur e muchanan sigur lo bay haci un super 
bon uzo di e donacion aki. E ta sigui splica cu tur dia nan tin un 
‘circle meeting’ unda awo nan lo bay splica e muchanan riba 
e donacion cu a haya di hospital y kico tur por haci cu esaki. 


LabHOH y Hospital completo ta contento di por contribui di 
e manera aki na enseñansa di Aruba y crea inspiracion pa e 
carera di nos muchanan y futuro coleganan. 


Meta principal ta pa forma parti di educacion, inspiracion y desaroyo 


LabHOH cu donacion na 
Fortalesa Montessori Children’s House 

AWEMainta 
Comunidad 
Diahuebs, 15 September 2022 


D 
efensa ta tene entre 15 di september te cu 27 di september  un 
ehercicio di yudansa di emergencia den caso di un horcan riba 
Islanan  Ariba. Den esaki  tin ehercicionan   tambe  hunto  cu dife- 
rente socio di siguridad riba e islanan.   Defensa ta trein esaki ya 
asina e Militarnan por keda desplega rapidamente y cu eficacia na 
momento di un menasa real di horcan. 
   
Despues di e transferencia den direccion di Sint Maarten, Saba y 
Sint Eustatius, lo tuma luga actividadnan chikito, reparti riba e dife- 
rente islanan. E unidadnan lo haci uzo di nan estadia tambe pa ser 
miho conoci cu tur tres isla y e socionan relevante establece eynan, 
tal manera organisacionnan gubernamental, organisacionnan 
no-gubernamental y empresanan cu ta desempeñá un papel impor- 
tante den yudansa di emergencia.  
  
Mayoria parti di e Militarnan ya caba ta presente den Region Caribe 
y ta consisti entre otro di unidadnan di Forsanan di Escuadron di 
Marina Caribe (Aruba), e barco di Marina Zr.Ms. Pelicaan, Botonan 
FRISC, y algun otro unidad di apoyo tanto di e flota como di infan- 
teria di Marina.  
Ademas tin presente na Sint Maarten permanentemente un desta- 
camento di Marinier. Dor di trein na Islanan Ariba, na momento di 
un menasa real di horcan ta posibel pa directamente despues cu 
esaki pasa, por bay over na brinda yudansa di emergencia y salba  
hendenan den peliger. Tambe den un situacion asina e Militarnan por 
sostene autoridadnan civil y aporta na orden y siguridad publico. 


Defensa ta haci 
Defensa ta haci 
ehercicio pa sosten na 
ehercicio pa sosten na 
momento di emergencia 
momento di emergencia 
Hunto cu socionan di siguridad na Islanan Ariba 


I 
nspeccion di Salud Aruba (IVA) kier a infor- 
ma pueblo cu en conexion cu un workshop 
di personal, nos oficina lo ta cera pa publico 
di 8:00am pa 1:00pm riba diahuebs 15 di sep- 
tember 2022. Entrante 1:00pm nos lo ta habri 
bek pa publico. Nos ta pidi tur hende pa por fa- 
bor tene cuenta cu esaki. 


Awe 15 di september 2022 


Oficina di Inspeccion di 
Salud Aruba lo ta cera 
pa publico parti mainta 

AWEMainta 
Comunidad 
Diahuebs, 15 September 2022 


R 
ecientemente mi a haya e opor- 
tunidad sorpresa pa tira un bi- 
sta riba e trabounan tumando luga 
na Sint Aloysius School na Noord.  


Mi a haya full un recorido y spli- 
cacion for di Directora di SKOA 
sra. Anuesca Baly. Sigur mi por a 
tuma nota di tur trabounan cu ya 
a tuma luga y kico tur ta tumando 
luga.  Ainda no a cuminsa cu e 
gymzaal pero dentro di poco lo 
inicia cu esaki. Y na final full e speel- 
plaats ta bay keda renoba. E school 
su coriente completo ta bay keda 
drecha y tur klas lo haya airco.  


Sigur mi ta contento con e 
trabounan ta bayendo y ta spera cu 
pronto nos muchanan di Noord por 
ta bek den cura di misa y no mester 
bay te Playa mas.  


E proyecto aki ta uno cu for di un 
comienso mi a pusha pa e keda 
realisa, pues mi ta hopi contento di 
bira e progreso pa cu e renobacion 
y lo mi keda sigui e proyecto aki di 
cerca. 


Parlamentario Shailiny Tromp-Lee: 


Renobacion di Sint Aloysius 
School bayendo de viento en popa 

AWEMainta 
Comunidad 
Diahuebs, 15 September 2022 


A 
ruba ta haya su mesun plataforma 
pa hende comun y coriente siña 
prospera financieramente y crea rike- 
sa. Despues di a forma parti integral di 
e transformacion impactante di eco- 
nomia di Dubai, Suzette Dumfries – cu 
ta un Economista Cultural y un Antro- 
plogo Psicologico- a dicidi cu su ora a 
yega pa haci algo bek pa su pais y su 
mesun hendenan. 
Cu un trayectorio largo di yuda catalisa 
crecemento y desaroyo economico na 
13 diferente pais, e la haya e oportun- 
idad pa traha e ultimo 27 añanan pa 
paisnan cu tin un focus grandi, no sola- 
mente riba desaroyo economico, pero 
riba un desaroyo integral cu ta alinea 
cu e progreso di nan ciudadanonan. 


Entre nan e la traha pa e Emirato di 
Dubai, e Sultanato di Brunei y a lansa 
compania pa e Sheikh di Qatar. “Mi a 
bay studia economia pasobra semper 
mi tabata fascina pa sa pakico tin 
hende pober cu ta keda pober y pakico 
tin hende rico cu ta keda bira mas y 
mas rico. Kico un grupo ta haci cu e 
otro grupo no sa?” Asina a sigui studia, 
analisa, comprende y aplica tur cos cu 
tin di haber cu e habilidad di hende pa 
crea, sostene y preserva rikesa. 
Esaki ta encera tanto e parti psicologo 
di crea rikesa, como e practica y prin- 
cipionan di rikesa. Riba dje a studia 
esaki den contexto di diferente cultura 
pa comprende con cierto culturanan ta 
inclui e conocemento over di creacion 
di rikesa. “Trahando pa companianan 
renombra y directamente cu Sheiknan 
y locual mundo ta yama High Net Worth 
(HNI) Individuals a ponemi den un posi- 
cion fortuna di por a siña directamente 
di nan. Ma siña con nan ta pensa, riba 
kico nan ta basa nan decisionnan, con 
nan ta maneha riesgonan financiero, 
den kico y con nan ta inverti y kico 


realmente ta contribui na nan resulta- 
donan di crecemento.” 


Awor Suzee, manera e ta prefera di 
wordo yama, ta determina pa contribui 
su conocemento na tanto e pais como 
nos hendenan. “Mi a traha como advi- 
seur pa hopi gobierno rond mundo. Mi 
por conclui cu ningun pais por desa- 
roya si su hendenan no prospera hunto 
cu ne. Y ningun hende por prospera sin 
su mesun participacion consciente.” 
Esey ta nifica cu desaroyo economico 
no por keda nos unico focus. 
Hopi ta puntra mi con mi lo contribui 
na desaroyo di Aruba. Mi tin plannan 
pa cu esey pero a bira tempo pa nos 
tur akinan na Aruba siña con nos indi- 
vidualmente por participa den nos mes 
un progreso individual y familiar. Mi 
kier focus riba nos mesun hendenan 
prome. Empodera nan pa crea rikesa, 
y bira doño di nan mesun futuro finan- 
ciero. 
Temanan cu tin di haber cu crea, 
sostene y preserva rikesa no ta parti 
di nos vocabulario y convocacionnan, 
ni parti concreto di nos cultura. Inverti 
den stocks, oro, crypto, negoshinan, 
escala negoshi, crea rikesa, preserva 
rikesa. Tur ta temanan cu mi kier mira 


cosnan cu ta bira normal pa cada hende 
comun y coriente.” P’esey a dicidi di 
lansa su plataforma na Aruba. “Den e 
mundo aki, e color preto, esta Black, 
ta simbolisa nos aspiracionnan di mas 
grandi. Black Tie. Black Dress. Black 
Card, Black Belt. Ma tuma tur mi cono- 
cemento y experiencia y mi pasion pa 
empodera mi isla, y a crea e concepto 
di Black Wealth. E aspiracion mas halto 
pa cu nos resultadonan financiero.” A 
base di e concepto ey lo introduci varios 
Masterclass, programa nan di estudio y 
eventonan pa empodera y siña hende 
comun con nan por crea resultadonan 
financiero miho pa nan mes y experi- 
encia bida den su totalidad. “Mi ta bay 
enfoca riba Oranjestad y San Nicolas 
prome ora mi organisa mi eventonan 
cuminsando 24 di September na 
Oranjestad y 1 October na San Nicolas. 
Pa awor mi deseo ta pa tur hende bin, 
sin cu mi mes tin metanan di ganashi. 


Tur locual mi cobra na prome instante 
lo ta simplemente pa cubri gasto 
solamente. E meta ta pa realmente 
empodera hende. Esey ta e parti di 
desaroyo economico cu pa mi no ta 
suficientemente cubri akinan na Aruba. 
Y embes di papia, ami kier tuma accion. 
Aruba merece”. 


Su plataforma tin e nomber di The Black 
Wealth Club, y tin su website na www. 
TheBlackWealthClub.com . “Ma dicidi 
di yam’e asina pasobra pertenece na 
‘The Club” Semper tabata pa hende 
privilegia. Mi kier e hende comun y 
coriente awor tin su club unda nan por 
siña, discuti y aplica tur locual lo yuda 
nan crea, sostene y preserva rikesa. 
Pa esunnan cu ta desea di contact mi 
persona por haci esaki libremente na 
suzee@theblackwealthclub.com of via 
WhatsApp +1 212 851 3149. 


Suzette Dumfries Economista y Antroplogo Psicologico 
Ningun Pais por desaroya, 
si su hendenan no progresa hunto cune 

HOBBIES, everyone has at 
least one of them. Whether it’s 
singing or collecting stamps, 
nearly every individual partici- 
pates in something that makes 
him or her unique. Nowadays 
with modern technology, tons of 
individuals pursue interests such 
as creating blogs, “vlogging” on 
YouTube, and following the latest 
TikTok trends. 


What 
isn’t 
often 
discussed, 
though, is how healthy hobbies 
lead to good mental health. 
According to multiple sources, 
different kinds of hobbies can 
lead to many kinds of results. 
For instance, my hobby of 
poetry writing is what helped 
me improve as an artist, and it 
even introduced me to another 
pastime: songwriting! 


Some hobbies can become actual 
professions. Many musicians, 
athletes, and businessmen began 
their passions as hobbies. Mark 
Zuckerberg started Facebook 
among his fellow classmates at 
Harvard University as a way to 
get them all acquainted: nowa- 
days, Facebook is the largest 
social media network in the 
world. Bill Gates spent a lot of 
time at Harvard’s computer lab, 
where he also started developing 
one of the most used computer 
programs of all time: Microsoft. 


In general, pursuing something 
that helps you grow as a person 
is always healthy. As long as your 
hobbies are safe for your phys- 
ical and mental health: have fun! 


Gen Z Covers: Hobbies! 


Gen Z Covers - EN 

WILLEMSTAD/PHILIPSBURG – Debi na e aumento 
exorbitante di prijs di materia prima, ta premira cu inflacion 
lo subi considerablemente den 2022 y cu e lo keda halto den 
2023. 
‘Apesar cu e inflacion halto ta suak forsa di compra di 
e consumidonan y di e manera ey tambe consumo priva, 
Banco Central ta proyecta cu actividad economico lo sigui 
recupera den tur dos pais di e union monetario. 
Pa Corsou, ta proyecta cu e Producto Interno Bruto real lo 
crece cu 5,5% e aña’ ki mientras cu Sint Maarten lo registra 
un expansion di 5,8%. 


Na 2023, e crecemento lo ta mas modera y e economia di 
Corsou y Sint Maarten lo crece cu 2,9% y 3,6%, respec- 
tivamente’, asina Presidente di Banco Central Richard 
Doornbosch a splica. 
Den e Boletin Economico di september, Banco Central a 
presenta su perspectiva economico revisa pa Corsou y Sint 
Maarten. 


Pa e prome kwartaal di e aña’ ki, e indicadonan economico 
ta mustra cu tanto Corsou como Sint Maarten ta sigui sinti 
e beneficionan di reapertura di economia y cu a flexibilisa e 
restriccionnan di biahe. 
‘Impulsá pa e recuperacion vigoroso den turismo di estadia, 
tabatin actividad economico a reactiva fuerte den tur dos 
pais di e union monetario. 
Den e periodo di januari–maart 2022, e Producto Interno 
Bruto real a expande cu 19,0% na Corsou y cu 19,9%’ na 


Sint Maarten. 
Na tur dos pais, demanda neto for di exterior ta loke mas 
a impulsá e expansion solido aki, ya cu exportacion a subi 
mas cu importacion. 
Demanda priva, y specificamente inversion, tambe a contribui 
na e crecemento di Producto Interno Bruto real, aunke na un 
manera limita. 
En cambio, demanda publico (gobierno) a baha. 


E datonan pa cada sector ta mustra cu, manera tabata di 
spera, mirando e aumento grandi den yegada di turista di 
estadia, e sectornan cu mas a contribui na e crecemento di 
PIB real na Corsou y Sint Maarten ta e sector relaciona cu 
tur turismo. 


Apesar di aumento di inflacion: 


Recuperacion economico di nos union monetario lo sigui 


WILLEMSTAD- En conexion cu un investiga- 
cion relaciona cu ley arma di candela, recherche 
di Montaña dia 14 di september 2022 alrededor 
di 14:45’or a haci un entrada hudicial na un adres 
na Heelsumstraat y a realisa dos detencion. 
A detene e dos sospechosonan R.G.W. di 41 aña 
di edad y T.S.T.W di 17 aña di edad ambos nasi na 
Corsou. Durante e entrada hudicial na e adres 
ariba menciona a confisca arma di candela y otro 
articulonan importante pa investigacion. 
E sospechoso T.S.T.W. por a bay cas despues 
di interogacion bou di condicion. A presenta e 
sospechoso R.G.W. dilanti un fiscal auxiliar cu 
a ordena su encarcelamento pendiente di mas 
investigacion. 


Entrada hudicial y detencion relaciona cu ley arma di candela 

WILLEMSTAD - Autoridadnan a haya un 
curpa sin bida na Banda Abou diaranson den 
bisindario di Papaya. Tin indicacion cu ta un 
persona cu tabata perdi. 


A haya e curpa sin bida en contra den 
bisindario di Landhuis Jabi di Libertad y a 
keda identifica como Stefano Cipollone. 


No a tuma e curpa den beslag debi na e estado 
di descomposicion. Investigacion realisa ta 
indica cu no ta trata di un crimen. 


Pas na su alma y forsa na famia y conoci nan. 


WILLEMSTAD - Diamars 13 di september 2022 alrededor di 10.30’or, 
recherchenan di VVC conhuntamente cu personal di Warda di Polis Barber 
a tene entrada hudicial na Groot Sta. Martha relaciona cu violacion di ley 
di opio. 
Durante investigacion na e sitio polis a haya y confisca: 
• 427 mata di marihuana; 
• Un pomp pa pos; 
• Tres mashin di zaag palo; 
• Un “slijptol”; 
• Un cango. 


Tambe polis a haya y confisca : 
• Un sker hidraulico; 
• Un “spreider” hidraulico; 
• Un slang di presion halto blauw/berde; 
• Un slang di presion halto oraño, tur procedente di ladronicia na Brandweer. 


Alrededor di 11.30’or a detene na e sitio e homber sospechoso R.A.O. nasi 
na Corsou di 35 aña di edad. 
Continuando cu e investigacion alrededor di 13.20’or polis a detene un 
otro homber sospechoso S.Y.P.S. nasi na Corsou di 25 aña di edad. 
Ambos detencion ta pa violacion di ley di opio y incubrimento. 
A presenta e sospechosonan dilanti di un fiscal auxilia cu a ordena nan 
encarcelamento pendiente di mas investigacion. 


WILLEMSTAD - Continuando cu investiga- 
cion relaciona cu ladronicia di auto cu a tuma 
luga entre 5 pa 7 di september 2022 na un 
cas na Granadaweg, polis a detene un dama. 
Dialuna 13 di september 2022 den oranan di 
mainta doño di e auto horta a señala su vehi- 
culo riba caminda. 


Mesora polis a bay na e sitio y alrededor di 
07.50’or a detene riba Caracasbaaiweg e 
dama sospechoso N.G.P.W. nasi na Corsou 
di 33 aña di edad, relaciona cu e caso ariba 
menciona. 


A presenta e sospechoso dilanti di un fiscal 
auxiliar cu a ordena su encarcelamento pend- 
iente di mas investigacion. 


Autoridadnan a 
haya curpa sin bida 


Detencion pa 
ladronicia di auto 


Entrada hudicial cu 
detencion y confiscacion 

A 
ruba a perde un gran persona, docente trovador, musi- 
co cantante, compositor guitarista un baluarte den his- 
toria di musica aki na Aruba y tambe conoci Internacional- 
mente, su nomber ta: Alex Edward Toppenberg miho cono- 
ci como Etty. 


Loke mi por bisa di Etty y su Trio Huasteca ta cu varios 
biaha nos tabata topa otro durante diferente actividadnan 
festivo caminda bo ta haya Vicente Kelly y Los Pimentosos ta 
comparti escenario cu trio Huasteca di Etty. Tambe durante 
Bon Bini Festival y riba Plaza Betico Croes durante activi- 
dadnan di Himno y Bandera. Na 2019, mi persona Chencho 
Kelly y Johnny Scharbaay, como Lidernan di Investigacion y 
Documentacion di Departamento di Cultura Aruba, a entrevista 
Etty tocante su trayectorio musical Artistico como Cantante 
Musico y Artista pa e Proyecto di “Biografia di Artistanan di 
Musica Arubano”. 


Manera nos tur sa cu Etty a nace na Aruba 19 di augustus 
1943, y a fayece 13 di September 2022. 


Etty a lanta den Companashi y ta bin di un famia di diesun 
ruman. Despues cu Etty a labora varios aña den e Departamento 
di Impuesto, a bira Maestro di Scol y semper a keda mantene 
su musica. Etty su palabra tabata, ta dos podium bo tin, esun 
den klas y esun cu bo ta para canta. 


‘Photo Hanna’ tabata un tienda cu tabata bende instrumen- 
tonan di musica y tabata keda banda di Djiespy’s Place e 
tempo ey caminda Etty su ruman homber Ronny cu tabata tin 
un bon trabou y a cumpra e prome guitara pa Etty di cual ta 


un ‘Ikam DC’ di Mexico. Di cual cu tempo e guitara a bira un 
Relikia y e tabata cuide masha hopi. 


Cu diestres aña di edad Etty a wordo pidi pa Frère Arnold 
pa bay canta pa un señora cu a haci cien aña di edad y 
tabata biba no mucho leu for di Piet’s Soda Fountain. 
Despues di esey a forma un trio hunto cu Eric y Armando 
Quilotte. Asina tambe Siegfried Odor (Canawa) cu tabata 
canta halto y ta famia di Rufo Odor cu a join nan den e trio. 
Edison Croes tabata tin un programa na Radio buscando 
talento a scucha nan y tin biaha ta invita nan pa bin toca 
den su show. Loke nan a ricibi e tempo ey tabata binticinco 
florin pa nan parti. 


E trio tabata actua na diferente luganan manera, ‘Trappers 
Club’, ‘Goldenhard Club’, na San Nicolas, Club Boneriano, 
tambe na Savaneta y Lagoheights. Tur caminda tabata bay 
cu lift. 


Dedicacion na musica 
Door cu nan tabata canta hopi Ranchera a dicidi pa yama e 
Trio, “Trio Huasteca”. 
Etty y Eric ta toca guitara y Canawa ta canta, Lucio 
Rivadeneira ta riba saxofon, un Boneriano riba un guitaron 
tambe Leon (Jon )Scharbaay tabata forma parti di e grupo. 
Esaki a pone cu Trio Huasteca cu tabata un di e prome 
nan cu a yega te na Plaza Garibaldi na Mexico, bayendo pa 
Festival di OTI. Tambe a haci show na Venezuela caminda 
nan a wordo bon acepta pa e bailadornan. Na Aruba Etty a 
canta cu Mariachi Vargas 


< Contunuacion na pagina 23 > 


Nos Amigo Etty Toppenberg 

Parti musical y Gruponan 
Etty semper a percura pa e tin un dominio ariba su instru- 
mento musical. 
Nan tabata train na Radio Kelkboom huntu cu e banda di 
Lucio Rivadeneria 
Etty a forma parti di Los Pricipes, y San Hose di Corsou, 
Etty a toca duna show na Boneiro hunto cu Lucio Rivadeneira 
y Joy Kock. 
Tambe nan a toca den e prome parada di Carnaval di Aruba 
cu tabata pasa na pia y nan a toca cu Trio Huasteca cu 
cuarta y guitara y un maraca hunto cu Coyito. 


Parti Internacional 
Esaki ta un parti hopi grandi di Hawaii te punto Arena 
Argentina. 
A actua na Chile y tambe den un morning show na Hawaii 
na Televicion Mericano. Nan a bay Festival di Cancion di 
Caribe na Puerto Rico y sali na di dos luga. Nan a bay 
festival di OTI na 1978. Tambe nan a bay esun di Puerto 
Rico despues na 1991. Diestres aña despues nan a bay 
Festival di OTI na Mexico. 
Trio Huasteca ta e unico grupo cu a bay Festival di OTI dos 
biaha. Tambe a actua na Alemania, na Merca a presenta den 
ring di Boxeo canta e himno Mericano. Hulanda durante 
Arubadag. Den Sur America p.e. Peru, Ecuador, Mexico. 


Etty a toca dos biaha pa Reina Juliana y Prins Bernard, tambe 
pa Reina Beatrix y Prins Claus. 


Etty su Sugerencia ta dedica na bo musica, Aruba tin tur cos 
pa duna bo. 


Di parti di Director, Staf y Personal di Departamento di 
Cultura Aruba (DCA), kier a gradici Alex Edward Toppenberg 
miho conoci como Etty pa su contribucion grandemente na 
e cultura di Aruba cu ta keda graba den e curason di Aruba 
pa semper. Tambe kier a extende palabranan di Condolencia 
na Esposa di Etty y famianan, amigonan, musico, muy special 
na Trio Huasteca, ex coleganan docente y tur cu conoce y 
Aruba henter, Etty den su trayectorio artistico, hopi forsa den 
e momentonan dificil aki. 


Cu Etty Sosega na Paz den Reino di Tata Celestial. 


< Contunuacion di pagina 22 > 

Fortaleza Pa Famia 


E matrimonio entre homber y muhe, ta reconoci door di 
Dios tanto na cielo como na tera, pasobra ta Dios mes a 
instrui matrimonio como un union di lealtad entre homber 
y muhe. 


E no ta un contract cu fecha di vencemento, pero e ta un 
bida dedica na otro, entre un homber, un muhe y Dios. 


Matrimonio ta e pilar social di un pais, pasobra di dje nos 
biba social ta depende, p’esey nos mester cuida matri- 
monio den tur aspecto. 


Tur cos a cuminsa asina aki; Ora cu Dios a traha e muhe 
for di ribchi di e homber. E homber a bisa: Esaki ta awor 
weso di mi wesonan y carni di mi carni, e lo wordo yama 
muhe pasobra e a wordo traha for di un Homber. 
(Genesis 1:23). 


P’esey e homber lo bandona su Tata y su Mama y lo uni cu 
su esposa y nan lo bira un carni. 
(Genesis 1:24). 


Aki na mundo hopi ley a wordo cambia, pa complace 
hende, pa politica, pa competencia, pa malicia, pa chercha 
Dios, pa trece confusion den pueblo , y pa apoya e plan di 
diabel pa mara hende den pica di desobediencia y inmor- 
alidad. 


Pero un cos nos ta sigur cu nada no por cambia e proposito 
original cu tin estableci den cielo. 


Matrimonio entre homber y muhe ta berdaderamente 
funda riba amor, y no riba comfort , rikesa, etc. 
For di un principio Dios a institui matrimonio como e 
fundeshi riba cual famia por wordo estableci. 


Dios a diseña relacion sexual entre homber y muhe pa 
crea intimidad y tambe cual ta e unico forma den cual 
hende por wordo multiplica. 
(Genesis 1:28). 


Tur locual Dios a crea ta bon y ta perfecto, pasobra Dios 
a diseña e muhe su curpa pa carga yiu. 


P’esey awe tur homber y muhe uni den matrimonio por 
pone goso den nan matrimonio. 


Respeta Otro: 
Un no tin nada mas bunita den un matrimonio, ora un 
pareha ta respeta otro den tur cos, pasobra respet ta 
trece amor, y cada un di nan ta haya mas gana di ta cu 
otro, respet ta trece confiansa, y ta un base di diamanta 
pa formacion di famia. 


Trata otro bon: 
Uni cu otro den tur locual ta boluntad di Dios. 
Respalda otro den tur cos. 
Para banda di otro den tur cos. 
Den tempo bon y den tempo malo. 
Cu placa of sin placa. 
Cu trabao of sin trabao. 
Den malesa y tristesa. 
Yuda otro cu trabao di cas, ya cu trabao di cas no ta existi 
pa hende muher solamente, pero tur hende cu ta biba 
den un cas mester tuma su responsabilidad y yuda otro 
mantene e cas. 


Proverbionan 5:18 ta bisa: 
Laga bo fuente ta bendiciona y alegra bo den e esposa di 
bo hubentud. 


Proverbionan 5:15 ta bisa: 
Bebe awa for di bo mes regenbak y awa fresco for di bo 
mes pos. 


Esaki ta nifica cu fieldad matrimonial ta esencial, impor- 
tante, primordial den nos bida, pasobra Dios ta balora 
fieldad matrimonial, locual Dios uni no laga ningun hende 
separa. 


Siña pordona otro: Sea cariñoso cu otro, misericordioso, 
pordonando otro, mescos cu Dios den Cristo tambe a 
pordona boso.(Efesionan 4:32) 


Esposo /esposa ta stima otro mescos cu nan propio curpa, 
ningun hende no ta odia su mes carni, p’esey violencia 
den matrimonio ta algo hopi tristo. 


Tur matrimonio ta sembra den goso, nan existencia ta den 
goso, nan biba ta simpel pero den goso, pasobra matri- 
monio original ta bini directamente for di Dios. 


Sinceramente, Pastor Marcel Balootje 


Pone goso den bo matrimonio 

Every life is noted and is cherished, 
and nothing loved is ever lost or perished. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


A fayece cristianamente 


Wilfrido A. 
Commenencia 
*04-01-1956 - †11-09-2022 


Na nomber di su: 
Mayornan: 
Irma Commenencia-Lesire 
†Moises Commenencia 


Rumannan: 
Raymond y Marlie Commenencia y yiunan 
Hermilda y Gordon Toussaint y yiunan 
Dulce y Roel Bruinsma y yiu 
Mildred Commenencia y Victor Whitfield y yiu 
Rudolf Commenencia y yiunan 
Lidwina Commenencia y yiu 
Moises (Moi) Commenencia 


Famia mucho hopi pa menciona 


Sobrino y sobrinanan, primo y primanan, amigonan, su bon 
amiga Magaly Croes y famia, bisiñanan y ex-coleganan di 
douane 


Nos disculpa si den nos tristeza nos por a lubida un of otro 
famia. 


Ta invita pa e acto di despedida y entiero cu lo tuma lugar 
diahuebs 15 di September 2022 di 9’or pa 11’or di mainta na 
Aurora Funeral Home, despues saliendo pa Santana central 
na Sabana Basora. 


Despues di entiero no ta ricibi bishita di condolencia na cas. 


Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Jose F. 
Boissard Araujo 
*21-08-1934 - †10-09-2022 


Acto di despedida lo wordo anuncia despues. 


El Señor es mi pastor, 
nada me faltará[a]. 
2 En lugares de verdes pastos me hace descansar; 
junto a aguas de reposo me conduce. 
3 Él restaura[b] mi alma; 
me guía por senderos de justicia[c] 
por amor de su nombre. 


Hugo Arango 
Palacio 
*29-09-1929 - †13-09-2022 


A nombre de su: 
Esposa: 
Patrocinia Trujillo 


Hijos: 
Dora Arango Trujillo 
Hernando Arango Trujillo 
Alvaro Arango Trujillo y esposa 
Gustavo Arango 
Olmedo Arango Trujillo y esposa 


Nietos: 
Franchesco A. Fernandez Arango y esposa, Anabella 
Fernandez, Alvaro David Arango y esposa, Stefhany Arango, 
Nicole Trapenberg, Juan Carlos Arango, Diego Fernando 
Arango, Jhon Eduardo Arango, Alexandro Arango, Julieth 
Arango, Jhonathan Arango 


Acto de condolencia y despedida, Royal Funeral Home, 
Viernes 16 de septiembre 2022 de 7:00 a 9:00 pm 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Cu dolor na nos curason, nos ta anuncia fayecimento di: 


Christine E. D. C. Gamez Galezo 
*28-08-2019 †11-09-2022 


Acto di entiero lo wordo anuncia despues. 

Every life is noted and is cherished, 

Gradicimento / Invitacion 


Pa medio di esaki famia kier a gradici tur esnan 
cu na un manera of otro a duna nos sosten, consuelo y forsa 
durante e tempo dificil cu e fayecimento y entiero 
di nos defunto stima: 


Rafael Koolman 
Mihor conoci como “Fai” 


Boso muestra di atencion ta di hopi 
aprecio y un gran sosten pa nos. Un 
danki na un y tur cu a manda carchi, 
krans, whatsapp, email y a hasi 
yamada nan telefonico. Un danki di 
curazon na e Enfermero (a) nan di 
Wit Gele Kruis y Thuiszorg Jaburibari: 
Rufina Tromp, Patricia, Marbelis, Mirna, Flavia, Cintya, 
Geraldine, Angeli y Franchesca. 
Tambe na Aurora Funeral Home pa cu su bon servicio y 
atencion. 
Boso muestra di atenshon tabata un gran consuelo pa nos. 


Na mes momento nos ta invita famia, bisiña-, amigo- y 
conocirnan 
pa compaña nos na 3 Santo Sacrificio di Misa na Misa 
Inmaculada Concepcion na Sta. Cruz; 
Diahuebs 15 September 2022 pa 7pm 
Diasabra 17 September 2022 pa 7pm 
Diamars 20 September 2022 pa 7pm 


Boso presencia ta altamente aprecia. 


Gradicimento 


Pa medio di esaki famia kier a gradici tur hende cu di un 
of otro manera a mustra atencion y a duna nos sosten pa 
fayecimento y entiero di nos defunto stima: 


Suzanne Ruthy 
Clarissa Thomas 
Cariñosamente yama: “Suzy” 


Gradicimento ta bai na tur famia y 
conocirnan cu acompanja nos den e 
momentonan dificil. 
Na tur dokter y verpleegsternan cu a 
trate durante su enfermedad. 
Na tur su amiga y amigonan pa nan 
sosten y apoyo. 
Na tur cu a manda krans, mensahe, 
telegram, kaarchi y tur cu a hasi un donation pa “Koningin 
Wilhelmina Kanker Fonds”. 
Tambe un gradicimento na Aurora Funeral Home pa nan bon 
servicio. 
Boso atencion tawata un gran consuelo pa nos. 


Danki di profundo di nos curason 


Alavez nos ta invita pa 3 santo sacrificio di misa cu lo tuma 
lugar na Pro Cathedral San Francisco pa 7or di anochi: 
diaranson 14 september, diahuebs 15 september y diabierna 
16 september 2022. 


Boso presencia lo ta altamente aprecia. 


Gradicimento y invitacion 


Den nomber di nos famia nos ta gradici tur cu di un of otro forma a comparti e 
momentonan dificil di fayecimento y despedida di nos difunto stima. 


Feliciano Timoteo Damian 


Un danki ta bai na su huisdokter y Eerste Hulp di 
H.O.H y na Aurora Funeral Home pa su bon servicio. 


Nos ta invita boso pa compaña nos na Santo 
Sacrificio di misa cual lo tuma lugar na misa Fatima 
na Dakota. 
Diabierna 16 September 2022 pa 7or di anochi 
Diadomingo 18 September 2022 pa 6or di anochi 
Diamars 20 September 20222 pa 8or di mainta 


Boso atencion y presencia durante fayecimento y 
entiero tabata un sosten y consuelo pa nos pa esaki 
un danki na boso tur. 


Na nomber di su esposa, yuinan, nietanan y bisanieta. 

Señor ta mi wardador, mi’n tin falta di nada; den cunucu di 
yerba berd. E ta pone mi sosega. E ta hiba mi na awa trankil, 
pa mi bolbe haya forza. 
Salmo:23. 


Cu honda pena pero conforme cu boluntad di Señor nos ta 
participa fayecimento di: 


Donald Michael 
Orlando Rafael 
Dijkhoff 
Mihor conoci como 
“Donny of Dons” 
*12-07-1961 - †09-10-2022 


Na Nomber di: 


Su Mayornan: † Pedro Ismael Dijkhoff 
† Aniceta Dijkhoff - Quant 


Su Esposa: Enrica Dijkhoff - Petrocchi 


Yiunan: Derrick & Magaly Dijkhoff – Arends 
Kimberly & Salam Hadi - Dijkhoff 
Juliën Dijkhoff 


Nieta y Nieto: Sukaynah & Ali Hadi 


Rumannan: Dorothy Dijkhoff y yiunan 
Elvis (Jose) y Coleta Dijkhoff y famia 
Feliz (Feli) y Ruthlin Dijkhoff y famia 
Jimmy y Judy Dijkhoff y famia 
Roland (Nando) y Loesje Dijkhoff y famia 


Primo y primanan, Swa y Cuñanan, subrino y subrinanan, 
ihanan, bisiñanan, conocirnan, ex coleganan di Post Aruba y 
demas famianan den exterior. 


Demas Famia: Dijkhoff, Arends, Hadi, Quant, Petrocchi, Jacobs, 
Leest, Croes, Irausquin, Ras, Hurtado, Wever, 
Van Balen, Gomez,de Abreu-Ribeiro, Lampe, Tromp, Kelly, 
Kock, Koolman. 
Disculpa nos si den nos tristesa nos por a lubida algun famia. 


Un palabra di agradecimento na: Cas di Cuido Betesda 


Anochi di Condolencia lo ta diahuebs 15 september for di 6’or 
di atardi pa 9’or di anho na Aurora Funeral Home 
Acto di entierro lo tuma lugar diabierna 16 september 2022 for 
di 1’or pa 4’or di atardi na Aurora Funeral Home despues lo sali 
pa Santana Catolico na San Nicolaas 


Despues di entierro nos lo no ricibi bishita di condolencia na 
cas. 


Nos lo aprecia y ta ricibi condolencia via telefoon, Whatsapp 
(5943595), facebook y via email: Dijkhoff@utaruba.com 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza 
~Cado Wever 


Cu dolor na nos curason, nos ta anuncia fayecimento di: 


Alex Edward 
Toppenberg 
“Etty” 
Miembro den Ordo di Oranje Nassau 
*19-08-1943 †13-09-2022 


Na nomber di su: 
Esposa: Corma Toppenberg 


Tata: † Gilberto Toppenberg 
Mama: † Petra Toppenberg 


Rumannan: Athield “Addy” y Lucille Toppenberg 
Aivre y † Cees Dekker 
Hubert “Yubi” y Frieda Toppenberg 
†Ronald y Erselin Toppenberg 
Alwin y Irma Toppenberg 
Gilbert “Shelly” y Elsie Toppenberg 
Osling y Joke Toppenberg 
Madeliene Toppenberg 
Osrick y Jenny Toppenberg 


Subrina(o)nan: Ethline, Mascha, Jurina, Sharine, Aina, Nadia, 
Ilonka, Ivolaine, Jeanine, Manon, Gina, Rienick, Othmarr, 
Shellito, Saïda, Renick, Alwin, †Jarino, Shannon, Shella, 
Alexandra, Seanthrick, Zoé 


Suegro: Jan Vroegindeweij 
Suegra: Paula de Jong 
Cuña: Jeannette Ramirez 
Primo ruman: Eric y Francis Escalona 


Su intimo amigonan: Johnny Chemaly, Didi Donker, famia Dos 
Santos (Korsow), Colo, Martin, Archie, Mireille Jean 


Demas famia: Toppenberg, Godoy, Goeloe, Escalona, 
Buckley, de Lange, Breakfast Club, Louis Maria, Solanio, Kroon, 
de Haak, Petronia, Quilotte 


Despensa nos si den nos tristeza nos por a lubida un of otro 
persona 


Acto di condolencia lo tuma lugar Diabierna 16 di september 
2022, di 6:00PM – 9:00PM na Aurora Funeral Home. 


Acto di despedida lo tuma lugar Diasabra 17 di September 
2022 di 1:00 pm pa 4:00 pm na Aurora Funeral Home. 
Cremashon lo tuma lugar den seno familiar. 

AWEMainta 
Diahuebs, 15 September 2022 


